**EUSKERAKO AURKEZPENA**

Arratsalde on guztioi:

SARRERA: Askok jakingo duzuen bezala, gu Aitor, Iker eta Joanes gara, eta eskatu zitzaigun presentazioa egiteko Iñaki Martinez de Lunaren “Euskararen kale erabilera Araban” lana aukeratu dugu. Lan honen bitartez, egileak azkeneko ia 20 urtetan Gasteizen eta Araban euskararen erabilera nolakoa izan den ematen digu ezagutaraztera, eta ateratzen diren datuak oso kezkagarriak direla argi eta garbi ikus daiteke. Esan beharra dago, Martinez de Luna euskara eta soziologia munduan oso ezaguna eta errespetatua den pertsona bat dela, eta honen adierazle dira, esaterako Hiznet fundazioaren zuzendaria izana, Bat soziolinguistika aldizkariko kolaboratzailea izatea edota eusko ikaskuntzako kide izatea.

Martinez de Lunaren lanaren eskema eta gai ordena jarraituz, aurkezpena bost zati ezberdinetan banatu dugu: lehenik eta behin lanaren gaia eta helburuak aurkeztu dizkizuegu; orain, duen egitura azalduko dizuegu, nola egileak urte guztietako datuen balantzea egiten duen, beste hiriburuetako datuekin alderatzen duen, eta adin eta sexu ezberdinen erabilera aztertzen dituen; eta azkenik, berak egiten duen azterketa eta ondorioetan zentratuko gara.

GORPUTZA: Lan hau egiterako unean, Martinez de Luna 1989tik egiten diren neurketetan oinarritu da. Honela, aurretik aipaturiko irizpideen arabera sailkatu ditu euskararen kale erabileraren datu eta bilakaera. Esan beharra dago, idazleak emaitzetan dauden ezberdintasun txikiak lagin errorearen ondorio direla esaten duela, 2001eko datuetan dagoen beherakada esaterako. Datuen guztien irakurketa orokor bat egin ondoren, non euskararen erabilerak gora egiten duen ikusten den, Gasteizko egoera Hego Euskal Herriko beste hiriburuetakoarekin alderatzen du. Alderaketa honetan, Donostiako euskararen erabilera beste hiriburuetako baino handiagoa dela ikus daiteke.

Egiten duen hurrengo azterketa adin talde ezberdinetan oinarritzen da, eta ezberdintasun nabariak aurkitzen dira bai Gasteiz eta baita Araban ere. Iñaki Martinez de Lunaren ustetan, honako ezberdintasun honen arrazoiak azken urtetan burutu diren hizkuntza politiken ondorio dira, gehien hitz egiten dutenak gazteak izaten, eta gero helduak. Sexuaren araberako sailkaketari dagokionez, emakumeek euskara gehiago erabiltzen dutela ikusten da, eta bere ustetan, honako hau emakumeek aldaketa kulturalen aurrean egokitzeko gaitasun handiagoa dutelako da. Azkenik, haurrak aurrean daudenean helduek euskara gehiago erabiltzen dutela ikusten da, bai beraien artean eta baita umeekin ere.

Lanari amaiera bat emateko, lanean esan duen guztiaren sintesi labur bat egiten du, puntu garrantzitsuenak errepikatuz eta bere iritzia emanez. Bere ustetan, datorren urteetan euskararen erabilerak gora egingo duela esaten du, eta honako hau, hein handi batean, hizkuntza politiken ondorio direla uste du.

KONKLUSIOA: Honela, Martinez de Lunak amaiera ematen dio bere lanari, eta esan behar dugu, guk ere uste dugula euskararen kale erabilerak gora egingo duela hurren urteetan, gazteen artean geroz eta euskara gehiago entzuten baita. Hala ere, kritika sakon bat egiteko beharra ere ikusten dugu, zeren euskal hiztunok gara euskararen erabileraren normalizazioa oztopatzen dugun lehenengoak, ezezagunekin hitz egiterakoan beti egiten baitugu erdaraz, eta betidanik hemen bizi direnei ez baitiegu exijitzen euskara ikastea. Gure ustez guztiz beharrezkoa da jendea modu batean edo bestean euskara ikasi eta erabiltzera behartzera, zeren bestela, beraien borondate hutsarekin bakarrik ez gara inora joango.